Landstinget (TV-program)

Landstinget var et norsk direktesendt debattprogram med Arill Riise som gikk på TV 2 i 2008. Landstinget overtok etter Holmgang, men skilte seg vesentlig fra dette programmet ved at sendingene var store folkemøter samt at de forflyttet seg fra sted til sted over hele landet. Publikum i salen kunne komme med spørsmål og innspill overfor paneldebattantene som satt på scenen.

Aller første sending gikk fra Eidsvoll. Andre steder som ble besøkt var blant annet Kirkenes, Odda, Froland, Ballstad og Trondheim.

Programmet var en økonomisk og ressursmessig storsatsing for TV 2 som skilte seg klart fra hva som tidligere hadde blitt gjort i debattprogrammer.

Introvignetten til Landstinget

Nedleggelse og seertall
Programmet ble nedlagt etter to sesonger grunnet lave seertall. Siste sesong hadde et seersnitt på 264 000 og 18,2 prosent markedsandel. Til sammenlikning hadde Holmgang et snitt på 348 000 seere i 2007.

Referanser 

TV-produksjoner på norsk TV 2
Norske nyhets- og aktualitetsprogrammer på TV
Norske TV-serier fra 2000-årene